Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 3/1999. (II. 1.) OM rendelethez
Paragraph Index: 419

1. A képzési cél Olyan pedagógusok képzése, akik — egyéni és csoportos tanácsadás keretében — képesek a mentálhigiénés szempontokra épített tanácsadói és pályaorientációs feladatok ellátására az iskolákban: — támogató magatartásukkal képesek elősegíteni a gyermekek iskolai életben történő sikeres helytállását és döntéshelyzetekben a legoptimálisabb megoldási módok kimunkálását; — módszertanilag felkészültek arra, hogy a személyiség egészét érintő fejlesztő eljárások alkalmazásával hozzásegítik a tanulókat ahhoz, hogy ismeretszerzésükben, tanulásuk során a legoptimálisabb tanulási módszereket alkalmazzák; felismerjék saját személyiségük olyan lényeges jegyeit (érdeklődés, képesség), amelyek az eredményes tanulás, illetve munkavégzés pszichés összetevői; megismerjék a pályák világát; tudjanak önállóan tájékozódni a munkaerőpiacon.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes